13/03/2020 | Administración LocalMunicipal
Fene
Secretaría
Corrección de erros nas bases de selección para a creación dunha lista de aspirantes a funcionario/a interino/a e persoal laboral temporal de prazas de peón

ANUNCIO No BOP do pasado 12 de marzo publicáronse as bases de selección para a creación dunha lista de aspirantes a funcionario/a interino/a e persoal laboral temporal de prazas de peón, advertíndose un erro material e a necesidade de facer unha modificación destas. Por este motivo, faise pública a ampliación do prazo para a presentación de solicitudes e a Resolución da Alcaldía ditada o 12.03.2020 co seguinte contido: “PRIMEIRO.–Corrixir o erro material advertido na Resolución da Alcaldía núm.226/2020, de aprobación de bases de selección para a creación dunha lista de aspirantes a funcionario/a interino/a e persoal laboral temporal de prazas de peón na súa base primeira, de forma que Onde di: “PRIMEIRA.–OBXECTO DA CONVOCATORIA. O obxecto desta convocatoria é a creación dunha lista de aspirantes para ser nomeados/as como funcionario/as interino/as de prazas de peón/a pertencentes ao grupo: agrupacións profesionais; escala: administración especial; subescala: servizos especiais; clase: personal de oficios, así como para ser contratado como persoal laboral temporal para a cobertura de prazas de peón/a da Sección de Limpeza da Unidade de Conserxería, Mantemento, Conservación e Limpeza de Instalacións Municipais cunha categoría equivalente á de agrupación profesional sen titulación.” Debe dicir: “PRIMEIRA.–OBXECTO DA CONVOCATORIA. O obxecto desta convocatoria é a creación dunha lista de aspirantes para ser nomeados/as como funcionario/as interino/as de prazas de peón/a pertencentes ao grupo: agrupacións profesionais; escala: administración especial; subescala: servizos especiais; clase: personal de oficios, para o Departamento de Obras e Servizos Básicos para as Unidades de Limpeza Viaria e Recollida de Lixo, así como para ser contratado como persoal laboral temporal para a cobertura de prazas de peón/a da Sección de Limpeza da Unidade de Conserxería, Mantemento, Conservación e Limpeza de Instalacións Municipais cunha categoría equivalente á de agrupación profesional sen titulación.” SEGUNDO.–Modificar a Base Sexta das bases de forma que se inclúa unha fórmula de desempate de puntuacións no caso de que se precise, quedando redactada como segue: “SEXTA.–DESENVOLVEMENTO DO CONCURSO. A selección realizarase de conformidade co previsto nas presentes bases polo sistema de concurso libre cos candidato/as que no prazo establecido presentaran a súa documentación. Os correspondentes anuncios e o resultado do proceso selectivo farase pública mediante a publicación da correspondente acta/anuncio do tribunal no taboleiro de edictos e na páxina web do Concello. A puntuación virá determinada pola acreditación dos seguintes méritos:  Experiencia profesional: – Por acreditar experiencia profesional na Administración Pública ou empresa privada como peón/a: 0,004 puntos/día ata un máximo de 3 puntos. En caso de acreditación de períodos de traballo por meses, estes computaranse como de 30 días cada mes. A puntuación definitiva estará determinada pola suma da puntuación obtida na fase de concurso. En caso de empate prevalecerá a puntuación obtida por experiencia na Administración Pública. De persistir o empate, o tribunal realizará un sorteo para decidir a orde dos aspirantes. Coñecemento da lingua galega: En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos en lingua galega (CELGA 1 ou equivalente), terán que realizar unha proba oral de galego, que será cualificada como apto ou non apto. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 1 ou equivalente. Os aspirantes que non acrediten a posesión do Celga 1 ou equivalente e non superen a proba de galego non formarán parte da lista de aspirantes.” SEGUNDO.–Publicar a presente resolución no Boletín Oficial da Provincia, ampliando o prazo de presentación de solicitudes en dous días naturais máis a partir da finalización do prazo de presentación de instancias fixado na convocatoria anteriormente publicada.” Asinado dixitalmente polo alcalde, Juventino José Trigo Rey, o 12 de marzo de 2020.